Ένωση Ανεξάρτητων Αθλητικών Ομάδων Αττικής

Η Ένωση Ανεξάρτητων Αθλητικών Ομάδων Αττικής (ΕΑΑΟΑ) ιδρύθηκε το 1977 και είναι η  Ένωση ανεξάρτητων ποδοσφαιρικών ομάδων στην Ελλάδα. Η ιστορία της ξεκινά από τα τέλη της δεκαετίας του 1970 όταν εντελώς ερασιτεχνικά ξεκίνησε η διοργάνωση ενός ανεξάρτητου ποδοσφαιρικού πρωταθλήματος στα γήπεδα του Αγίου Κοσμά.

Ίδρυση και ιστορία

Στα πρώτα χρόνια της ύπαρξής της η Ένωση διοργάνωνε ένα πρωτάθλημα αποτελούμενο από 12 μόνο ομάδες. Σε εκείνη την εποχή οι αγώνες διεξάγονταν στα γήπεδα του Αγίου Κοσμά και υπήρχε ένας μόνο διαιτητής. Αργότερα, το 1984, η Ένωση προσέθεσε και την Β' Κατηγορία κι έτσι γίνονταν δύο πρωταθλήματα (της Α' και της Β' Κατηγορίας), αποτελούμενα από 20 ομάδες καθένα. Επίσης άρχισε να οργανώνεται περισσότερο όσον αφορά την ύπαρξη γιατρού σε κάθε αγώνα. Από το 1986 η Ένωση απέκτησε την τελική της μορφή, αποτελούμενη δηλαδή από 3 κατηγορίες (Α', Β' και Γ') καθώς επίσης και από το Κύπελλο της Ένωσης, το οποίο διεξάγεται μεταξύ των ομάδων και των 3 κατηγοριών. Ο τελικός του Κυπέλλου διεξαγόταν σε μεγάλα αθηναϊκά γήπεδα (για παράδειγμα στο γήπεδο του Παναθηναϊκού στη Λεωφόρο Αλεξάνδρας) και ήταν μια γιορτή για τον ερασιτεχνικό αθλητισμό.

Εδώ και λίγα χρόνια η Ένωση έχει πλέον δικά της ιδιόκτητα γήπεδα (με συνθετικό χλοοτάπητα τελευταίας γενιάς) στην περιοχή της Βάρης, όπου και διεξάγονται όλοι οι αγώνες τόσο των 3 Κατηγοριών όσο και του Κυπέλλου της Ένωσης. Όλοι οι αγώνες διεξάγονται με παρουσία γιατρού, καθώς επίσης και παρατηρητή αγώνα και διαιτησίας. Επίσης, σε εβδομαδιαία βάση διεξάγεται συμβούλιο της Ένωσης με την παρουσία εκπροσώπων όλων των ομάδων στο οποίο και επιβάλλονται πειθαρχικές ποινές σε ομάδες και παίκτες με βάση τα όσα έχουν γράψει οι διαιτητές στα φύλλα αγώνα και οι παρατηρητές στις εκθέσεις τους. Ιδρυτής και πρόεδρος της Ένωσης έως και σήμερα είναι ο κ. Γεώργιος Πλουσής.

Δομή πρωταθλημάτων 

Το πρωτάθλημα της ΕΑΑΟΑ απoτελείται από τρεις Κατηγορίες. Η μέγιστη διάκριση ανήκει στην πρωταθλήτρια ομάδα της Α' Κατηγορίας η οποία είναι η κορυφαία ομάδα της Ένωσης για την εκάστοτε αγωνιστική περίοδο. Οι 3 πρώτες ομάδες της Β' Κατηγορίας ανεβαίνουν στην Α' Κατηγορία και οι 3 τελευταίες ομάδες της Β' Κατηγορίας υποβιβάζονται στην Γ' Κατηγορία. Τέλος, οι 3 πρώτες ομάδες της Γ' Κατηγορίας προβιβάζονται στην Β' Κατηγορία.
Όταν μια ομάδα γίνεται νέο μέλος της Ένωσης ξεκινάει να αγωνίζεται στην Γ' Κατηγορία. Αξίζει να τονισθεί το γεγονός ότι στο τέλος κάθε περιόδου διοργανώνεται μεγάλη εκδήλωση για τις απονομές των Κυπέλλων και μεταλλίων κατά την οποία δίνονται και "Κύπελλα ήθους" σε αθλητές και ομάδες με βάση το ήθος και τη συμπεριφορά τους κατά τη διάρκεια όλης της αγωνιστικής περιόδου.

Τη σεζόν 2013-14 η δομή των πρωταθλημάτων της Ένωσης είναι η ακόλουθη:

 Α΄ κατηγορία: 18 ομάδες 
 Β΄ κατηγορία: 20 ομάδες
 Γ΄ κατηγορία: 14 ομάδες

Πρωταθλητές (της Α' Κατηγορίας) 
{|
|valign="top" width=20%|

Κυπελλούχοι της Ένωσης 
{|
|valign="top" width=20%|

Κατακτήσεις τίτλων ανά ομάδα

Πηγές 
 Συλβέστρου Φρατζέσκα (Διαιτητής), 2010,Ιστορικό "Ένωσης Ανεξάρτητων Αθλητικών Ομάδων Αττικής" , Βάρη
 Εφημερίδα SportDay, 13/9/2012, "Πρεμιέρα για το Ανεξάρτητο Πρωτάθλημα Αττικής" , Αθήνα 
 Εφημερίδα SportDay, 3/10/2012, "Εύκολες νίκες και δύσκολες ισοπαλίες στο Ανεξάρτητο", Αθήνα
 Ιστοσελίδα ραδιοφωνικού σταθμού SportFM 94.6, 22/10/2012, "Αποσπάστηκε η Παγκρήτιος" , Αθήνα
 Ιστοσελίδα ραδιοφωνικού σταθμού SportFM 94.6, 30/10/2012, "Συνωστισμός στην κορυφή της Ένωσης Ανεξαρτήτων Ομάδων" , Αθήνας
 Ιστοσελίδα ραδιοφωνικού σταθμού SportFM 94.6, 6/11/2012, "Εκπλήξεις και ανατροπές στο Ανεξάρτητο", Αθήνα
 Ιστοσελίδα gazzetta.gr, 2/6/2013, "Το ποδόσφαιρο που δημιουργεί πολιτισμό!"

Εξωτερικοί σύνδεσμοι 
 Ένωση Ανεξάρτητων Αθλητικών Ομάδων Αττικής
 Επίσημη ιστοσελίδα "Απόλλων Κυψέλης"
 Επίσημη ιστοσελίδα "Cobra FC"

Παραπομπές